Správa zo služobnej cesty 
Účastník ZPC                   	
Meno, priezvisko, titul:	Beata Menzlová, Dipl. Ing.
Oddelenie pre cudzie jazyky	
Zahraničná pracovná cesta	
Miesto konania – štát, mesto:	Nemecko: Frankfurt 	
Organizátor:	Goethe Inštitút 	
Termín:	29.06-12.07.2014	
Účel:	Vzdelávanie : Sach-und Fachunterricht in Deutsch (MDS 2.7) – CLIL metodika v nemčine	
Rámcový program
29. jún 2014 – príchod do  Frankfurtu (24 účastníkov – Francúzsko, Austrália, Španielsko, Sicília, Chorvátsko, Argentína, Bielorusko, Ukrajina, Turecko, Dánsko,  Poľsko, Slovinsko, Slovensko, Gruzínsko, Irán, Rusko, Lotyšsko)
30. jún 2014 – oboznámenie sa s programom, predstavenie účastníkov, očakávania, prehliadka mesta s návštevou domu Johanna Wolfganna Goethe 
1. júl 2014 – bilingválne vyučovanie – práca so slovnou zásobou, príklady z praxe, učebné materiály
2. júl 2014 – práca s odborným textom –čítať, porozumieť a spracovať odborné texty, Prof., Dr. Josef Leisen, autor CLILig 
3. júl 2014 – DFU metódy v praxi, digitálne médiá v DaF a DFU
4. júl 2014 – Projekt – obsahy v rámci odborných predmetov, návšteva vydavateľstva Klett, Cornelsen, a zbieranie autentických materiálov
5. júl 2014 –  voľný deň
6. júl 2014 – výlet do Rüdesheim
7. júl 2014 – referentka Dr. Kinga Szücs, projekty a podcast v DFU
8. júl 2014 – návšteva školy vo Frankfurte, hospitácia, vyhodnotenie hodín
9. júl 2014 – Projekty v rámci odborných predmetov, metódy, ktoré aktivujú prácu žiakov, dokumentácia 
10. júl 2014 – vypracovanie materiálov na vyučovanie a zostavenie vyučovacej hodiny, prezentácia hodín, reflexia, dokumentácia
11.júl 2014 – pohľad späť, individuálne projekty, vyhodnotenie priebehu seminára 
12. júl 2014 – odchod domov	
Stručný priebeh
V rámci dvojtýždňového vzdelávania sme sa postupne naučili, ako pracovať s odborným textom na vyučovaní. Ťažisko sa kládlo na prácu s odborným textom, t.j. rôzne formy precvičovania odbornej slovnej zásoby, čítania (s porozumením) textov, vyhľadávania informácií, interpretácie informácií, ďalšie spracovanie odborných textov ako aj rôzne iné formy práce s textom alebo so slovnou zásobou. 
Na návšteve v škole sme videli hodiny s využívaním CLIL metodiky. Veľkou pomôckou hlavne pri vysvetľovaní učiva bola, že učitelia mali možnosť využívať rôzne technické pomôcky. Škola mala nielen  veľmi dobrú vybavenosť,  ale aj s kompetentných učiteľov.
Výlet nám prispel k lepšiemu spoznaniu života ľudí v Rüdesheim.
	
Očakávaný prínos	
Vzdelávanie, ktoré organizoval a financoval Goethe Inštitút, má pre moju prácu v ŠPÚ veľký prínos, a to aj po stránke získania konkrétnych odborných informácií k problematike bilingválneho vzdelávania, ako aj pre vzdelávanie učiteľov. 
Od účastníkov vzdelávania, nakoľko boli z rôznych krajín sveta, som sa dozvedela o vzdelávaní a vyučovaní cudzích jazykov v ich krajinách.
Vzdelávanie bolo určené pre učiteľov, profesorov alebo pre vysokoškolských profesorov nemeckého jazyka ale aj odborných predmetov. Goethe Inštitút pri zostavovaní programu zaradil problematiky, ktoré sa týkali nášho pracovného zaradenia.  Účastníci mali možnosť posúdiť dané problematiky z  rôznych hľadísk. Všetky prezentácie boli zamerané na vyučovanie nemeckého jazyka, zvyšovanie kvality vzdelávania cudzích jazykov, vyučovanie odborných predmetov v nemeckom jazyku, bilingválne vyučovanie, využívanie metodiky CLIL. 
Pre moju prácu som získala komplexný pohľad na situáciu, na možnosti riešenia problémov, nové námety pre zlepšenie vyučovania metodikou CLIL.  Získala som osobné kontakty s pracovníkmi výskumných a vzdelávacích inštitúcií z rôznych krajín sveta.
Informácie z tejto pracovnej cesty sú preto bezprostredným prínosom pre moju prácu v rámci oddelenia pre cudzie jazyky ŠPÚ. 	
Záver	
V rámci vzdelávania som si zvýšila kvalifikáciu v oblasti CLIL metodiky. Lektori a odborníci, ako napríklad profesor Dr. Josef Leisen, nám sprostredkovali poznatky z oblasti CLIL – CLILig – DFU, rôzne nástroje ako dosiahnuť kvalitné vyučovanie nemeckého jazyka v rámci nejazykových predmetov. Medzi najdôležitejšie poznatky zo vzdelávania  pokladám poznatky z oblasti práce s odbornými textami a tvorbu pracovných a metodických listov pre bilingválne vzdelávanie. Zavedenie metodiky CLIL môže prispieť k zlepšeniu komunikácie v cudzom jazyku za podmienky adekvátneho aplikovania a využitia vhodných metodických nástrojov.Pri integrovaní cudzieho jazyka do nejazykových predmetov medzi základné podmienky patrí kvalifikovanosť učiteľov nielen z jazykového hľadiska, ale aj z metodického a didaktického. 
Vyučovanie druhého jazyka na bilingválnych školách alebo vyučovanie s metodikou CLIL, vychádza vždy z potrieb trhu práce, hlavne v pohraničných regiónoch. Učenie sa cudzieho jazyka (jazyka susedov) prispieva aj k spoznávaniu národov, k lepšiemu porozumeniu susedov, ale aj k lepšiemu vnímaniu vlastnej krajiny, vlastného jazyka a kultúry. Len tak sa môže docieliť úcta, porozumenie a tolerancia. 	
	
Súhlasím so zverejnením správy. 	
Správu vypracoval: Dipl. Ing. Beata Menzlová	
Dátum: 25. 07. 2013	
Správu schválil: doc. PaedDr. Viliam Kratochvíl, PhD.